**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-29 „DĖL KLAIPĖDOS MIESTO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS** **APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant nuo euro įvedimo Lietuvos Respublikoje dienos pakeisti Klaipėdos miesto savivaldybės turto perdavimo panaudos pagrindais laikinai ir neatlygintinai valdyti ir naudotis tvarkos aprašą ir Savivaldybės turto panaudos sutarties pavyzdinę formą, kurių atitinkamuose punktuose yra nustatytos sumos litais.

Klaipėdos miesto savivaldybės turto perdavimo panaudos pagrindais laikinai ir neatlygintinai valdyti ir naudotis tvarkos aprašo 20 punkte nustatyta 1000 Lt baudos suma, tai perskaičiuojama į eurus – 289,62 Eur (1.000 Lt/3,4528 = 289,62 Eur).

Savivaldybės turto panaudos sutarties pavyzdinės formos 4 punkte nustatyta 200 Lt baudos suma, tai perskaičiuojama į eurus – 57,92 Eur (200 Lt/3,4528 = 57,92 Eur); 12 punkte nustatyta 1.000 Lt baudos suma, tai perskaičiuojama į eurus – 289,62 Eur (1.000 Lt/3,4528 = 289,62 Eur). Nurodytos sumos suapvalinamos iki sveikųjų skaičių.

Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti Klaipėdos miesto savivaldybėje galiojančius teisės aktus, kuriuose nurodytos litų sumos perskaičiuojamos į eurus.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis LR Euro įvedimo Lietuvos respublikoje įstatymu,Nacionaliniu euro įvedimo planu, patvirtintu LR Vyriausybės 2013 m. birželio 26 d. nutarimu Nr.604.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

 Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

Teikiame svarstyti šį sprendimo projektą.

Turto skyriaus vedėja Genovaitė Paulikienė